Diari Oficial de la Generalitat Valenciana


Sumari del DOGV 4098, del 02-10-2001 (2001/9281)

ACORD de 27 de juliol de 2001, de la Comissió Territorial d'Urbanisme de València, relatiu a la modificació denominada Canvi de qualificació en parcel·la situada al carrer Velázquez, 2, A, del Pla General d'Ordenació Urbana de Cullera.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9281


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cullera
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu a la modificació denominada Canvi de qualificació en parcel·la situada al carrer Velázquez, 2, A, del Pla General d'Ordenació Urbana de Cullera. [2001/X9281]
  
Vist l'expedient remés per l'Ajuntament de Cullera referit a la modificació denominada Canvi de qualificació en parcel·la situada en el carrer Velázquez, 2, A, del Pla General d'Ordenació Urbana, a l'efecte de la seua aprovació definitiva, i de conformitat amb el següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en sessió del dia 29 de maig de 2001. Una vegada transcorregut el corresponent període d'exposició publica (notificat en anunci en el DOGV de data 12 d'abril de 2001 i en el diari Levante de data 9 de març de 2001), en el qual no es va presentar cap al·legació, es va aprovar provisionalment pel ple de la corporació local el 29 de maig de 2001.
  
Segon. El Projecte consta de memòria i plànols.
  
Tercer. L'objecte de la modificació és el canvi de qualificació de sòl en la parcel·la situada al carrer Velázquez, 2-A, ubicada en l'àmbit territorial 13.Sant Antoni, que passa de 275 m2 de EDC (edificació tancada) i 700 m2 de EL\* (espai lliure privat) a TER-1 (enclavament terciari).
  
En l'actualitat la parcel·la està destinada a cine d'estiu, i no està edificada segons allò que s'ha permés pel PGOU, i que es pretén destinar amb aquesta modificació en la seua totalitat a ús terciari
  
Quart. No s'han sol·licitat els informes sectorials durant la tramitació de l'expedient.
  
Cinqué. Cullera té el Pla General d'Ordenació Urbana aprovat definitivament per la Comissió Territorial d'Urbanisme en data 19 de maig de 1995, i no està homologat a la vigent Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Sisé. La Comissió Informativa de la Comissió Territorial d'Urbanisme de València, en sessió del 24 de juliol de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 56/94, de 15 de novembre, de la LRAU.
  
Segon. La documentació s'estima suficient, a l'efecte del compliment del que preceptua els articles 27 i 28 de la LRAU.
  
Tercer. La modificació pretesa versa sobre una modificació de qualificació d'una parcel·la que en l'actualitat disposa de dos usos, d'una banda el d'edificació tancada i per una altra el d'espai lliure de caràcter privat. Això comporta la disminució d'alçàries de l'edificació de 8 plantes a 2.
  
La dita parcel·la s'ubica en la Zona 13. Sant Antoni on es disposa un ús predominant residencial, d'apartaments de segona residència, i és una zona molt saturada per l'edificació amb carències de dotacions.
  
Amb la present modificació no es modifica el règim d'usos ni les condicions d'edificació establides en les NNUU, ja que la parcel·la es pretén que passe a ús TER-1 (enclavament terciari) existent en les NN.UU vigents.
  
D'altra banda, no es minva el sòl de caràcter públic ja que es tracta de sòl privat el qual s'inclou en la modificació.
  
Es disminueix lleugerament l'edificabilitat de la parcel·la ja que la parcel·la residencial segons el planejament existent podria disposar de 8 plantes cosa que suposaria 275 m2 x 8 = 2.000 m2, mentre que amb la modificació es permetran un màxim de dues plantes en el total de la parcel·la el que suposa 975 m2 x 2 = 1.950 m2.
  
Amb això es disminuirà l'elevada densitat d'habitatge per hectàrea de la zona.
  
A títol orientatiu sí que caldria comentar que el canvi d'ús pot implicar un augment de la densitat del trànsit rodat donada la major afluència de públic al lloc, per la qual cosa seria convenient que es tinguera en compte la reserva d'aparcaments tant en parcel·la privada ?a completar en el moment de redactar el projecte de la nova edificació per a la parcel·la- com en viari públic, per a la qual cosa es pot utilitzar per analogia, l'article 13 de l'annex al Reglament de Planejament de la Comunitat Valenciana.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 27 de juliol de 2001, acorda aprovar definitivament la modificació denominada Canvi de qualificació en parcel·la situada en el carrer Velázquez, 2, A, del Pla General d'Ordenació Urbana de Cullera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la recepció de la present notificació.
  
Tot això sense perjuí que es puga exercir qualsevol altre recurs que s'estime oportú.